Možné Komplikácie po Menštruácii a Pohlavnom Styku: Kedy sa Poradiť s Lekárom?
Dobrý večer chcem sa informovať ohľadom menštruácie dostala som ju 28.1.2025 a dva dni som nemala už potom som mala pohlavný styk s manželom a vtedy som začala krvácať a potom zase deň nič iba ako čistenie mám ísť k lekárovi alebo je to normálne ?
Dobrý deň,
ďakujeme za Vašu otázku.
Krvácanie mimo menštruácie môže mať rôzne príčiny. Môže sa objaviť napríklad pri uvoľnení vajíčka z vaječníka, pri infekcii alebo počas zahniezdenia oplodneného vajíčka v maternici. Žiaľ, v našej kompetencii nie je možné určiť závažnosť uvedeného stavu. Vzhľadom však na to, že popisujete začiatok menštruácie 28.1., stále je bežná prítomnosť menštruačného kvácania. Ak je krvácanie príliš silné, alebo ho sprevádza neprestávajúca silnejšia bolesť alebo iné ťažkosti, odporúčam navštíviť gynekológa, ktorý určí príčinu. Rovnako ak máte výtok sprevádzaný spolu s ďalšími príznakmi (prítomnosť svrbenia, pálenia pri močení, tvarohovitý výtok, zapáchajúci žltkastý, zelenkastý, alebo sivobiely výtok ), je nutná návšteva Vášho gynekológa, ktorý stanoví diagnózu na základe vyšetrenia.
Prajem pekný zvyšok dňa.
S pozdravom
PharmDr. Veronika Kiabová